Folketing
2004-04-15

Det er jo rent og skært sludder, at det har noget med et givet regeringsskifte at gøre. Man kunne lige så godt sige, at det er på grund af det her specielle forår, at kriminaliteten er steget. Det har ikke en pind med sagen at gøre. Hvorfor kriminaliteten er stigende, er et godt spørgsmål. Det ved jeg ikke om der er nogen der overhovedet kan svare på. Vi kan bare konstatere, at det er den, og det er det, vi bliver nødt til at forholde os til. Jeg ved ikke, hvordan man skal betegne den argumentation med ligesom at lægge det over på et eller andet givet politisk parti, men det er i hvert fald fuldstændig ude af trit med virkeligheden.